Argint european pentru Sabrina Maneca Voinea la bârnă
Gimnasta română Sabrina Maneca Voinea a cucerit medalia de argint în finala de la bârnă, la CE de la Rimini (Italia), cu 14,166 puncte.
Voinea a fost la miimi de aurul continental
Românca, notată cu 14,100 în calificări (a doua notă), a fost devansată în finală de italianca Manila Esposito, care a primit 14,400 puncte. Podiumul a fost completat de franţuzoaica Marine Boyer, cu 14,033.
Lilia Cosman, a doua româncă prezentă în finală, s-a clasat pe locul al patrulea, cu 13,500, după ce în calificări fusese a şasea (13,266).
La paralele s-a impus italianca Alice D’Amato, cu 14,600, urmată de compatrioata sa Elisa Iorio, cu 14,366, şi de britanica Georgia-Mae Fenton, 13,900.